Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7603

e) egy tájékoztatást igénylő felhasználói kérés esetén gyors válaszadásról kell gondoskodniuk. Megjegyzés.- Az ICAO rövidítések és kódok, valamint helységnév-azonosítók a Légiforgalmi Szolgálatok Eljárásai – ICAO Rövidítések és Kódok (Procedures for Air Navigation Services – ICAO abbreviations and Codes - PANS-ABC, Doc 8400), illetve a Helységnév-azonosítók (Locations Indicators - Doc 7910) alapján kerülnek megadásra. 8.3. Repülés utáni tájékoztatás 8.3.1 Az Államoknak biztosítaniuk kell, hogy intézkedéseket tegyenek a repülőtereken/helikopter repülőtereken, a légijárművek személyzetétől kapott, a léginavigációs berendezések állapotáról és működéséről szóló tájékoztatások átvételére, valamint gondoskodniuk kell arról, hogy az ilyen tájékoztatások a légiforgalmi tájékoztató szolgálat rendelkezésére álljanak olyan szétosztás céljára, ahogy azt a körülmények szükségessé teszik. 8.3.2. Az Államoknak biztosítaniuk kell, hogy intézkedéseket tegyenek a repülőtereken/helikopter repülőtereken a légijárművek személyzetétől kapott, az általuk megfigyelt madarak jelenlétéről szóló információ átvételére, valamint gondoskodniuk kell arról, hogy az ilyen tájékoztatások a légiforgalmi tájékoztató szolgálat rendelkezésére álljanak olyan szétosztás céljára, ahogy azt a körülmények szükségessé teszik. Megjegyzés.- Lásd a 14. Annex – I. Kötet – 9. Fejezet – 9.4. bekezdését!

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes